Revheim kirke

Revheim kirke er en langkirke bygget av tømmer i 1865.  Kirken, som er tegnet av arkitekt Linstow, har ca. 300 sitteplasser, ligger i Hafrsfjord i Stavanger kommune i Rogaland og tilhører Ytre Stavanger prosti i Stavanger bispedømme. Den er soknekirke for Hafrsfjord menighet, og har egen kirkegård.

Revheim kirke ble restaurert og fornyet i 1954, blant annet med et nytt korparti og et nytt tilbygg mot øst.  Det ble også satt inn et nytt alter, med altertavle malt av stavangermaleren Thoralf Gjesdal.

Kirken ble delvis ødelagt i brann 1. august 1992 da to gutter på 17 år brøt seg inn og satte fyr på alteret. Et kors fra en gravstøtte utenfor kirken ble i dagene før brannen plassert opp ned utvendig på kirkeveggen.

Brannen ødela altertavlen malt av Gjesdal, og den gamle altertavlen ble da tatt i bruk igjen. Kirken ble gjenåpnet etter brannen 5. april 1994. Nytt orgel ble innviet den 22. april samme år.

Litteratur

Eksterne lenker 
 
 
 Bilder av kirken
 Hafrsfjord menighet

Kirker i Stavanger
Kirker i Ytre Stavanger prosti
Kulturminner i Stavanger
Religiøse byggverk fra 1854
1854 i Norge
Bygninger tegnet av Hans Linstow
Kirkebranner i Norge